XVI. kerületi lap: Az Együtt politikusa rossz volt az ágyban, mert három lánya van
A Helyi Hírek című lap szerkesztője megfogalmazta választás utáni gondolatait. Meglehetősen elfogult volt.
„Persze emocionálisan megérthető a ki-kitörő düh: Szatmárynak négy fia van, Vajdának három lánya. Ha már az ágyban nem tudott bizonyítani, megpróbálta behozni e hátrányt a közéletben – hátha ott majd tökösebbnek látszik. Nos, egyelőre ez sem jött be” – ezt írta Ferenci Zoltán a Helyi Hírek című lapban, amit a XVI. kerületben, Zuglóban, valamint Csömörön, Kerepesen, Kistarcsán, Nagytarcsán és Szilasligeten ingyenesen terjesztenek.

Szatmáry Kristóf a körzet fideszes képviselője, Vajda Zoltán pedig ugyanott az Együtt színeiben indult az április 8-i választáson. A két politikus között kevés volt a szavazatkülönbség, végül Szatmáry nyert 1066 szavazattal nyert.

A nyomtatásban és online is elérhető lap kiadója a Ferenci Kiadó Bt., tulajdonosa pedig a cikket jegyző Ferenci Zoltán és felesége, Ferenciné Szőke Katalin. A print változatot egyébként a Mészáros Lőrinc tulajdonában álló Mediaworks nyomja – emlékeztet a 24.hu.

Az nem egészen világos, pontosan mit értett a szerző az alatt, hogy a képviselő nem tudott az ágyban bizonyítani.
XVI. kerületi lap Ferenci Zoltán Szatmáry Kristóf Vajda Zoltán Együtt választás 2018